Diari Oficial de la Generalitat Valenciana


Sumari del DOGV 890, del 30-08-1988 (1988/811892)

DECRET 130/1988, de 16 d'agost, del Consell de la Generalitat Valenciana, pel qual es modifica el Decret 136/1986, de 10 de novembre, regulador del Registre de Cooperatives de la Comunitat Valenciana.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/08/16/130/dof/vci/html**

### Dades del document

Número de DOGV
:   890

Data del DOGV
:   30-08-1988

Secció del DOGV
:   DISPOSICIONS GENERALS

Número del document
:   1988/811892


Data del document
:   16-08-1988

Organisme emissor
:   Conselleria de Treball i Seguretat Social

Tipus de document
:   Decret

Anàlisi jurídica

Decret 130/1988, de 6 d'agost, del Consell de la Generalitat Valenciana, pel qual es modifica el Decret 136/1986 de 10 de novembre, regulador del Registre de Cooperatives de la Comunitat Valenciana.  
La pràctica diària del Registre de Cooperatives ha premés detectar en l'aplicació del Decret 136/1986, de 10 de novembre, del Consell de la Generalitat Valenciana, alguns punts que han produït confusions quant al compliment de les formes exigides perquè determinats actes accedisquen a l'esmentat Registre, més que més pel que fa a la inscripció de nomenaments per a diversos càrrecs i respecte a la inscripció de delegacions de poders o facultats en òrgans de les Cooperatives, tant de caràcter plural, com ara la Comissió Executiva, com de caràcter individual, com pot ser el Conseller Delegat.  
En el primer cas, inscripcions de nomenaments, del context de la Llei 11/1985, de 25 d'octubre, de Cooperatives de la Comunitat Valenciana, es desprèn que bastarà una simple certificació de l'acord de l'òrgan corresponent, amb les signatures del President i Secretari legitimades.  
En el segon cas, inscripció de delegacions de poders o facultats, del text de la citada Llei, així com el vigent Codi Civil, es desprèn que la inscripció en el Registre de Cooperatives ha de fer-se en virtut d'Escriptura Notarial.  
D?altra banda, l?exigència de fer constar en l'Escriptura de constitució de les Cooperatives la data del començament de les operacions ha donat lloc a diferents problemes entre les Cooperatives atès que la dita data mai no coincideix amb la inscripció en el Registre, moment en el qual l'Entitat hi adquireix personalitat jurídica. Aquesta problemàtica desapareixeria suprimint tal exigència.  
Per raó d?açò, a proposta del Conseller de Treball i Seguretat Social, amb la deliberació prèvia del Consell de la Generalitat Valenciana en sessió feta el dia 16 d'agost de 1988,  
DECRETE:  
Article primer  
En el Capítol III del Decret 136/1986, de 10 de novembre, del Consell de la Generalitat Valenciana, s'hi afegeix un nou article amb el text següent:  
«Article quaranta  
Seran objecte d'inscripció els nomenaments i cessaments dels membres del Consell Rector, dels Consellers Delegats, dels membres de la Comissió Executiva, del Director, dels Liquidadors, dels Experts Comptables Independents verificadors de comptes, així com els estats financers següents: Balanç de situació al tancament d'exercici, Compte de Resultats i Quadre de Finançament, i a més, si s'escau, l'informe de verificació de comptes, en els termes assenyalats en l'article 45.3.a) de la Llei 11/ 1985, de 25 d'octubre, de Cooperatives de la Comunitat Valenciana. Amb aqueix fi es presentarà al Registre de Cooperatives certificació del corresponent acord de nomenament feta pel Secretari, amb el vist-i-plau del President, amb les firmes legitimades notarialment o autentificades pel mateix Registre. Els mateixos requisits formals seran aplicables als estats financers referits.  
Els apoderaments i delegacions de facultats s'hauran d'inscriure en el Registre en virtut de la presentació de còpia autoritzada d'Escriptura Notarial, i tres còpies simples, incorporant la certificació de l'acord corresponent.  
Article segon  
Es deixa sense contingut l'apartat h) de l'art. 33, u, del mencionat Decret 136/1986.  
DISPOSICIO FINAL  
Aquesta norma vigirà el mateix dia de la publicació al Diari Oficial de la Generalitat Valenciana.  
València, 16 d'agost de 1988.  
El President de la Generalitat,   
JOAN LERMA I BLASCO  
El Conseller de Treball i Seguretat Social,   
MIGUEL DOMENECH PASTOR


Còpia Permalink ELI